**Лекция 11. Шағын топтың пайда болуы және дамуы. Әлеуметтік-психологиялық құбылыс ретінде шағын топтың пайда болуы мен көбеюінің объективті және субъективті детерминанттары.**

Шағын топтың бірлесуі – топ мүшелері арасында байланыстар мен қатынастардың құндылыққа бағытталған бірлікке, бірлескен іс-әрекеттерде жақсы нәтижелерге жетуге және қарама-қайшылықтар мен жанжалдардың тууынан алшақ болуға мүмкіндік беретін түрлерін қалыптастыру үдерісі. «Шағын топтың бірлесуі» терминін отандық әлеуметтік психологияға А.В. Петровский енгізген және ол топ мүшелері арасындағы қатынастар бірлескен іс-әрекеттеріндегі бағыттарының әлеуметтік құндылықтарға үйлесіп келуін көрсететін сипатта екендігін білдіреді.

Бірлесушілік психологиялық топтың, оның мүшелерінің бір пікірде болуы мен бірдей әрекет ету деңгейін көрсетеді. Олардың рухани қауымдастығы мен бірлігінің жалпылама көрсеткіші болып табылады. Ал, шағын топ мүшелері үшін бірлесу – тартымды мақсат және құндылық, ұмтылысты қажет ететін топтық жағдай.

Шағын топ мүшелерінің бірлесу үдерістері өз дамуының барлық сатыларында орын алатын үш сатыдан өтеді. Бастапқыда топ мүшелері бірін-бірі жалпы адамдық тәртіп нормаларына және, әдеттегідей, сыртқы, маңыздылығы жоқ белгілеріне сәйкес қабылдайды. Сөйлесу барысында (әсіресе, эмоциялық) адамдар арасында ұнатушылық немесе ұнатпаушылық, сенім немесе сенімсіздік, т.б. ұялай бастайды. Осылайша, топтың алғашқы психологиялық дифференциация (түрлі формаларға бөлінушілік) мен ондағы микротоптардың бейресми интеграциясы орын алады. Кейін бірлескен іс-әрекеттің міндеттері мен мақсаттарын адамдардың іштей қабылдауы мен ұғынуы, олардың жетістіктеріндегі өз рөлдері мен жауапкершіліктерін түсінуі бойынша шағын топ мүшелері арасындағы қатынастың жаңа сипаты қалыптасады. Мұндайда құндылықтың жаңа жүйесі мен оның негізінде туындайтын қарым–қатынастар жаңадан құрылып жатпай, олардың араларындағы келісушіліктері мен бейімделулері тез арада қалыптасып кетуі жүреді. Алдағы бірлескен іс–әрекет үдерісінде құндылықты–бағытталған қарым–қатынастар жүйесінің нығаюы өз жалғасын тауып, шағын топ мүшелерінің іскерлік және эмоциялық бірлігі топ психологиясының дамуының факторына айналады.

Топтық қысым. Шағын топтың дамуы барысында өзара қарым-қатынастарды реттеу мақсатында оның мүшелері арқылы қабылданған талаптарын құрайтын нормалар заңды және табиғи түрде қалыптасып бекиді. Топтың нормалары құндылықтармен байланысты, себебі кез келген талаптар қандайда бір әлеуметтік шындыққа белгілі бір қатынасты басқару базасында қалыптасқан ықылас ниет негізінде ғана қабылданылуы мүмкін.

Топтың нормалары мен құндылықтарын топ мүшелерінің барлығы да қабылдауға және сақтауға тиісті. Оларға бағынбаған немесе елемеген адамдарға топтық қысым ретінде психологиялық немесе басқа да шаралар қолданылады. Мұндай қысымның келесі қызметтерін көрсетіп кетуге болады:

1) топтық мақсаттардың жетістіктерге жетуін қамтамасыз етуге талпыныс;

2) топты тұтастай сақтап қалу;

3) топ мүшелеріне өмір мен іс-әрекеттің дұрыс бағытын ұстауға тиісті принциптерді түсіндіру;

4) топ мүшелерінің әлеуметтік ортаға деген қатынасын анықтау.

Қысым – шағын топтың ішкі біркелкілігі мен құндылығын ұстап тұратын маңызды механизмі. Оның мәні бірлескен іс-әрекеттердің ауыспалы, құбылмалы жағдайларында ортақ тұрақтылық пен тұтастылықты ұстау үшін қызмет ететіндігі болып табылады. Ал бұл қысымдар көпшілікпен мақұлданған нормалар сақтамай немесе өзгелеріне қатысты шамданған түр көрсететін, жанжалды мүшелеріне қолданылатын санкция формасы ретінде жүзеге асады. Санкциялар әдетте екі түрде: тыйым салушы және ерік беруші болып келеді.

Адамның топтағы тәртібінің төрт түрі белгілі: топ құндылықтары мен нормаларының саналы, еркін түрде қабылданылуы; топқа санкция қысымымен еріксіз бағыну; топқа қатысты антагонизмінің (көзқарас қайшылығын) көрсетілуі мен топтық нормалардың еркін әрі саналы түрде бас тарту.

Бұлардың ішіндегі ең көп тарағаны - екінші түрі. Адам топ нормалары мен құндылықтарын сақтамаған жағдайда, оның топтағы мүшелігі немесе ондағы тұрақты орыннан айырылып қалу мүмкіндігімен есептелетін феномені конформизм атауына ие болды. Ол, сонымен қатар, топтың тұтастығын және оның қатарындағы бірліктің бекітілуін сақтайтын басты факторлардың бірі деп қарастырылды.

*Шағын топ* – iс-әрекет мақсаттарының бiрлiгiмен, құрамындағы адамдардың саны шектеулi және тiкелей тұлғалық байланыста бiрлескен, соның негiзiнде топтық тұтастығы туындаған адамдар тобы.

*Шартты топ* –бұл топтар жалпы белгiлерiне, жасына, жынысына, ұлтына, бiлiм деңгейiне, әлеуметтiк тұрмысына, лауазымына, т.б. қарай бiрiккен адамдар тобы.

*Нақты топтар* – бұл топтағы адамдардың күнделiктi өмiрi мен iс-әрекеттерi үнемi бiрге өтедi. Олар табиғи және лабораториялық топтарға бөлiнедi. Лабораториялық топтарда ғылыми мүдделері қарастырылған.

*Ресми топтар* - құрылымы сырттан, ресми түрде берiлген топтар жатады. Ресми топтар алдын-ала қоғамның белгiленген мақсаттарымен, ережелерiмен, нұсқауларымен, жарлығымен сәйкес қызмет етедi.

*Бейресми топтар* – бұл топтар тұлғалық қызығушылығы мен таңдаулары негiзiнде қалыптасады. Бейресми топ мүшелерi тұлғалық симпатия немесе антипатия негiзiнде қалыптасады.

*Әлсiз дамыған топтар* – топ тiршiлiгiнiң алғашқы әлсiз ұйымдасқан кезеңi.

*Дамуы жоғары топтар* – жалпы мақсаттары мен мүдделері бұрыннан қалыптасқан, қарым-қатынастары жоғары даму жүйесiнде ұйымшылдығымен ерекшеленетiн топ.

*Диффузиялық топтар* – (лат. *diffusio* – сейiлу, төгiлiп жойылу) тек қана жалпы эмоциялармен, қайғырулармен бiрiккен кездейсоқ адамдар тобы.

*Ұжым* – бiрлескен iс-әрекетке қолайлы сәттi жағдай жасайтын адамдардың биiк формадағы бiрлестiгi. Ұжымға тән негiзгi белгiлер:

а) барлық адамдардың бiр объектiге бағыттылығы, яғни жұмыс уақыты мен орнының, жалпы өндiрiс құралдарының, ғимараттарының болуымен ерекшеленедi;

ә) ұйымдасқан адамдардың бiрлiгi, нақты бекiтiлген құрылымы, жалпы ерiк-жiгерi мықты, сондай-ақ ұжым мүшелiрiнiң ерiк-жiгерiнiң иегерi - ұжымның сенiмдi өкiлдерi болып табылады;

б) жалпы ойлар мен пiкiрлер, этикалық және ар-ождандық нормалардың бiрлiгi, өзара жақын қарым-қатынас.

*Референттiк топтар* – адамдар бұл топтың мүдделерін, тұлғалық құндылықтарын және бағалауларын бағдарға алады.

*Референттiк емес топтар* – бұл топтарға адамдар оның мүшесi болып шынайы түрде кiредi.

ШАҒЫН ТОПТАРДЫҢ ТҮРЛЕРІ

ШАРТТЫ

НАҚТЫ

Жас мөлшерімен

Жыныстық және басқа

Табиғи

Лабораториялық

Ресми

Әлсіз дамыған

Диффузиялық

Референтті

Бейресми

Дамуы жоғары

Ұжымдар

Референтті емес

12 сурет. Шағын топтардың жiктелуi

 Шағын топтардың психологиясы

*Шағын топ* − дербес iс-әрекет субъектiсi және оның мазмұнына психологиялық сипаттама беруге болады. Шағын топтың рухани өмiрi мен психологиясының бiрлiгi, оның жекелiк ерекшелiгiмен бiрлеседi, демек, оның құрамындағы тұлғалар бiр-бiрiмен қызметтестiк сипатта болады:

*Өзара қатынас* (тұлғааралық қатынас) – индивидтiң әртүрлi эмоцияларын iлестiрумен және адамдардың өзара әрекетiнiң нәтижесiнде туындайтын субъективтi байланыстар.

Шағын топтың өзiн-өзi дамытуы мен қалыптасу механизмi, адамдардың мiнез-құлығы мен бiрлескен iс-әрекетiн ынталандыру өзара қатынаста қарастырылады.

− *топтық ұмтылу* – оларға шағын топ мүшелерiнiң бiрлескен күшi мен мiнез-құлықтары негiзiнде мақсаты, мiндетi, қажеттiлiгi, мотивтерi (қызығулар, құндылықтар) жатады. Адамдардың iс-әрекетi және қоғамдық өмiр жағдайының әсерiмен ұмтылу жүйесi қалыптасады және дамиды.

*− топтық көңiл-күй* – белгiлi кезеңдегi адамдардың түрлi көңiл-күй жиынтығы, жалпы топ мүшелерiнiң эмоциялық дайындығы мен көрiнiстерi күрделi эмоциялық күйлерге жатады. Топтық көңiл-күйлер жеке адамдардың сезiмiн күшейтедi, олардың өмiрi мен iс-әрекетiне, топтың тұтастай дамуына әсер бередi.

− *дәстүрлер –* шағын топ мүшелерiнiң бiрлескен iс-әрекетiнiң ұзақ тәжiрибесi негiзiнде және өмiр нормаларын, ережелерiн, әрекеттер мен мiнез-құлықтарының стереотиптерiн күнделiктi өзара қатынасында сақтайды. Осы дәстүрлердi шағын топтың әр мүшелерi қажетсiнуi керек.

Шағын топ психологиясы әрбiр уақыт аралығында ерекше атмосферамен, белгiлi күйлермен және дайындығымен сипатталады. Сондай-ақ шағын топтағы эмоционалды ахуал топ мүшелерiнiң ұмтылуының тиiмдiлiгi мен бағыттылығын анықтайды.

Әр шағын топ қоғамның құрамында болғандықтан, iрi қауымдастықтардың (ұлттық, таптық, дiни, кәсiби, жас ерекшелiгi және т.б.) сипаты - олардың психологиясына тән. Сонымен қатар шағын топ психологиясының өзiндiк ерекшелiгi тұрақты болады.

ШАҒЫН ТОПТАРДЫҢ ПСИХОЛОГИЯСЫ

ӨЗАРА ҚАРЫМ-ҚАТЫНАС

ҰМТЫЛУ

ОЙ-ПІКІР

КӨҢІЛ-КҮЙ

САЛТ-ДӘСТҮР

Топтық

13 сурет. Шағын топтар психологиясының құрылымы

**Бақылау сұрақтары**:

1. Шағын топтардың жіктелуі

2. Шағын топтардың психологиясы

3. Шағын топтар психологиясының құрылымы

4. Ұжым психологиялық теориясы

5. Шағын топтағы лидерлік